CELEX: 32020R1292
Language: sl
Date: 2020-09-15 00:00:00
Title: Izvedbena uredba Komisije (EU) 2020/1292 z dne 15. septembra 2020 glede ukrepov za preprečevanje vstopa Agrilus planipennis Fairmaire iz Ukrajine v Unijo in o spremembi Priloge XI k Izvedbeni uredbi (EU) 2019/2072

16.9.2020   
               
               
                  SL
               
               
                  Uradni list Evropske unije
               
               
                  L 302/20
               
            
         IZVEDBENA UREDBA KOMISIJE (EU) 2020/1292
         z dne 15. septembra 2020
         glede ukrepov za preprečevanje vstopa Agrilus planipennis Fairmaire iz Ukrajine v Unijo in o spremembi Priloge XI k Izvedbeni uredbi (EU) 2019/2072
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/2031 Evropskega parlamenta in Sveta z dne 26. oktobra 2016 o ukrepih varstva pred škodljivimi organizmi rastlin, spremembi uredb (EU) št. 228/2013, (EU) št. 652/2014 in (EU) št. 1143/2014 Evropskega parlamenta in Sveta ter razveljavitvi direktiv Sveta 69/464/EGS, 74/647/EGS, 93/85/EGS, 98/57/ES, 2000/29/ES, 2006/91/ES in 2007/33/ES (1) ter zlasti člena 41(2) in člena 72(1) Uredbe,
         ob upoštevanju naslednjega:
         
                     (1)
                  
                  
                     
                        Agrilus planipennis Fairmaire (v nadaljnjem besedilu: zadevni škodljivi organizem) je v Prilogi II k Izvedbeni uredbi Komisije (EU) 2019/2072 (2) naveden kot karantenski škodljivi organizem za Unijo. V Delegirani uredbi Komisije (EU) 2019/1702 (3) je naveden tudi kot prednostni škodljivi organizem.
                  
               
                     (2)
                  
                  
                     V Prilogi VII k Izvedbeni uredbi (EU) 2019/2072 so bile za tretje države, v katerih je prisoten zadevni škodljivi organizem, določene uvozne zahteve za nekatere vrste rastlin, lesa in izoliranega lubja v zvezi z zadevnim škodljivim organizmom. V skladu z delom A Priloge XI k navedeni uredbi se za vnos takšnih rastlin ali rastlinskih proizvodov iz zadevnih tretjih držav porekla v Unijo zahtevajo fitosanitarna spričevala.
                  
               
                     (3)
                  
                  
                     Ukrajina je novembra 2019 potrdila prva uradna odkritja navedenega škodljivega organizma na svojem ozemlju.
                  
               
                     (4)
                  
                  
                     Navedena država ni uvrščena med tretje države, iz katerih je uvoz na ozemlje Unije dovoljen v skladu s Prilogo VII k Izvedbeni uredbi (EU) 2019/2072. Zato bi bilo treba sprejeti posebne ukrepe za preprečevanje morebitnega vnosa zadevnega škodljivega organizma, ki je prisoten na nekaterih vrstah rastlin, lesa in izoliranega lubja, iz Ukrajine v Unijo.
                  
               
                     (5)
                  
                  
                     Ob upoštevanju fitosanitarnega tveganja zaradi zadevnega škodljivega organizma, bi bilo treba zadevnim rastlinam, lesu in lubju, za katere je znano, da so lahko gostitelji zadevnega škodljivega organizma, in ki izhajajo iz Ukrajine, ob vnosu v Unijo priložiti fitosanitarno spričevalo, ki vključuje dodatno izjavo, da izvirajo z območja, prostega zadevnega škodljivega organizma. Takšno dodatno izjavo bi bilo treba pripraviti v skladu z ustreznimi mednarodnimi standardi za fitosanitarne ukrepe in jo vnaprej sporočiti Komisiji. Nekatere vrste lesa se smejo uvažati le, če je bil les ustrezno obdelan, oz. če sta bila odstranjena lubje in del zunanje beljavine, da se zagotovi višja raven varstva rastlin.
                  
               
                     (6)
                  
                  
                     Ker je treba status zadevnega škodljivega organizma v Ukrajini nadalje potrditi, bi bilo treba pridobiti dodatne tehnične in znanstvene dokaze za oceno fitosanitarnega tveganja, ki ga predstavlja za Unijo. Takšne dokaze bi bilo treba pridobiti tudi glede njegove prisotnosti v drugih tretjih državah, da se posodobijo ustrezni ukrepi iz Priloge VII k Izvedbeni uredbi (EU) 2019/2072. Ukrepe iz te uredbe bi bilo zato treba čim prej pregledati.
                  
               
                     (7)
                  
                  
                     Spremeniti bi bilo treba tudi Prilogo XI k Izvedbeni uredbi (EU) 2019/2072 za vključitev zahteve, da je za vnos zadevnih rastlin in rastlinskih proizvodov iz Ukrajine v Unijo potrebno fitosanitarno spričevalo.
                  
               
                     (8)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Predmet urejanja
            V tej uredbi so določeni ukrepi za preprečevanje vstopa Agrilus planipennis Fairmaire iz Ukrajine v Unijo.
         
         
            Člen 2
            Vnos rastlin, lesa in izoliranega lubja s poreklom iz Ukrajine v Unijo
            Rastline, les in izolirano lubje s poreklom iz Ukrajine se v Unijo vnesejo le, če so v skladu z ustreznimi ukrepi iz Priloge.
         
         
            Člen 3
            Sprememba Priloge XI k Izvedbeni uredbi (EU) 2019/2072
            Del A Priloge XI k Izvedbeni uredbi (EU) 2019/2072 se spremeni:
            
                        (a)
                     
                     
                        v točki 3 se v vnosu „Fraxinus L., Juglans L., Pterocarya Kunth in Ulmus davidiana Planch.“ besedilo v tretjem stolpcu nadomesti z naslednjim besedilom: „Demokratična ljudska republika Koreja, Japonska, Kanada, Kitajska, Mongolija, Republika Koreja, Rusija, Tajvan, Ukrajina in Združene države Amerike“;
                     
                  
                        (b)
                     
                     
                        v točki 11 se v vnosu „Fraxinus L., Juglans L., Pterocarya Kunth in Ulmus
                           davidiana Planch.“ besedilo v tretjem stolpcu nadomesti z naslednjim besedilom: „Demokratična ljudska republika Koreja, Japonska, Kanada, Kitajska, Mongolija, Republika Koreja, Rusija, Tajvan, Ukrajina in Združene države Amerike“;
                     
                  
                        (c)
                     
                     
                        v točki 12 se v vnosu „Fraxinus L., Juglans L., Pterocarya Kunth in Ulmus davidiana Planch., vključno z lesom, ki ni ohranil naravne okrogle površine“ besedilo v tretjem stolpcu nadomesti z naslednjim besedilom: „Demokratična ljudska republika Koreja, Japonska, Kanada, Kitajska, Mongolija, Republika Koreja, Rusija, Tajvan, Ukrajina in Združene države Amerike“.
                     
                  
         
            Člen 4
            Pregled začasnih ukrepov
            Ukrepi iz te uredbe so namenjeni obravnavanju fitosanitarnih tveganj, ki niso v celoti ocenjena in so začasne narave.
            Ukrepi se pregledajo čim prej in najpozneje eno leto po dnevu sprejetja te uredbe.
         
         
            Člen 5
            Začetek veljavnosti
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 15. septembra 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 317, 23.11.2016, str. 4.
         
            (2)  Izvedbena uredba Komisije (EU) 2019/2072 z dne 28. novembra 2019 o določitvi enotnih pogojev za izvajanje Uredbe (EU) 2016/2031 Evropskega parlamenta in Sveta, kar zadeva ukrepe varstva pred škodljivimi organizmi rastlin, ter razveljavitvi Uredbe Komisije (ES) št. 690/2008 in spremembi Izvedbene uredbe Komisije (EU) 2018/2019 (UL L 319, 10.12.2019, str. 1).
         
            (3)  Delegirana uredba Komisije (EU) 2019/1702 z dne 1. avgusta 2019 o dopolnitvi Uredbe (EU) 2016/2031 Evropskega parlamenta in Sveta z vzpostavitvijo seznama prednostnih škodljivih organizmov (UL L 260, 11.10.2019, str. 8).
      
      
         
            PRILOGA
            
               Seznam rastlin, rastlinskih proizvodov in drugih predmetov s poreklom iz Ukrajine ter ustreznih ukrepov za njihov vnos na ozemlje Unije, kot je navedeno v členu 2
            
            
                        Rastline, rastlinski proizvodi in drugi predmeti
                     
                     
                        Oznaka KN
                     
                     
                        Ukrepi
                     
                  
                        
                                    1.
                                 
                                 
                                    Rastline Fraxinus L., Juglans ailantifolia Carr., Juglans mandshurica Maxim., Ulmus davidiana Planch. in Pterocarya
                                       rhoifolia Siebold & Zucc., razen plodov in semen
                                 
                              
                     
                        ex 0602 10 90 
                        ex 0602 20 20 
                        ex 0602 20 80 
                        ex 0602 90 41 
                        ex 0602 90 45 
                        ex 0602 90 46 
                        ex 0602 90 48 
                        ex 0602 90 50 
                        ex 0602 90 70 
                        ex 0602 90 99 
                        ex 0604 20 90 
                        ex 1404 90 00 
                     
                     
                        Rastline izpolnjujejo oba naslednja pogoja:
                        
                                    (a)
                                 
                                 
                                    priloženo jim je fitosanitarno spričevalo, v katerem je pod rubriko „Dodatna izjava“ navedeno, da rastline izvirajo z območja, ki je priznano kot nenapadeno z Agrilus planipennis Fairmaire in ga je kot tako določila državna organizacija za varstvo rastlin v Ukrajini v skladu z ustreznimi mednarodnimi standardi za fitosanitarne ukrepe, in ki se nahaja najmanj 100 km od najbližjega znanega območja, na katerem je bila uradno potrjena prisotnost zadevnega škodljivega organizma;
                                 
                              
                                    (b)
                                 
                                 
                                    državna organizacija za varstvo rastlin Ukrajine Komisiji vnaprej pisno sporoči status nenapadenosti navedenega območja.
                                 
                              
                  
                        
                                    2.1
                                 
                                 
                                    Les Fraxinus L., Juglans ailantifolia Carr., Juglans mandshurica Maxim., Ulmus davidiana Planch. in Pterocarya rhoifolia Siebold & Zucc., razen v obliki:
                                    
                                                —
                                             
                                             
                                                sekancev, iveri, žagovine, oblancev, lesnih odpadkov in ostankov, delno ali v celoti pridobljenih iz teh dreves,
                                             
                                          
                                                —
                                             
                                             
                                                lesenega pakirnega materiala v obliki zabojev za pakiranje, škatel, gajb, sodov in podobne embalaže za pakiranje, palet, zabojnih palet in drugih nakladalnih plošč, paletnih prirobnic, podpornega lesa, ne glede na to, ali se dejansko uporablja pri prevozu vseh vrst predmetov ali ne, razen podpornega lesa, ki se uporablja za podporo pošiljk lesa, ki je iz lesa iste vrste in kakovosti kot les v pošiljki ter izpolnjuje iste fitosanitarne zahteve Unije kot les v pošiljki,
                                             
                                          
                                                —
                                             
                                             
                                                vendar vključno z lesom, ki ni ohranil svoje naravne okrogle površine, ter pohištvom in drugimi predmeti iz neobdelanega lesa.
                                             
                                          
                              
                     
                        ex 4401 12 00 
                        ex 4403 12 00 
                        ex 4403 99 00 
                        ex 4404 20 00 
                        ex 4406 12 00 
                        ex 4406 92 00 
                        4407 95 10 
                        4407 95 91 
                        4407 95 99 
                        ex 4407 99 27 
                        ex 4407 99 40 
                        ex 4407 99 90 
                        ex 4408 90 15 
                        ex 4408 90 35 
                        ex 4408 90 85 
                        ex 4408 90 95 
                        ex 4416 00 00 
                        ex 9406 10 00 
                     
                     
                        Les izpolnjuje enega od naslednjih pogojev:
                        
                                    (a)
                                 
                                 
                                    priloženo mu je fitosanitarno spričevalo, v katerem je pod rubriko „Dodatna izjava“ navedeno, da les izvira z izrecno navedenega območja, ki je priznano kot nenapadeno z Agrilus planipennis Fairmaire in ga je kot tako določila državna organizacija za varstvo rastlin Ukrajine v skladu z ustreznimi mednarodnimi standardi za fitosanitarne ukrepe, ki se nahaja najmanj 100 km od najbližjega znanega območja, na katerem je bila uradno potrjena prisotnost zadevnega škodljivega organizma, in da je državna organizacija za varstvo rastlin Ukrajine Komisiji vnaprej pisno sporočila ta status nenapadenosti;
                                 
                              
                                    (b)
                                 
                                 
                                    priloženo mu je fitosanitarno spričevalo, v katerem je pod rubriko „Dodatna izjava“ navedeno, da sta bila lubje in vsaj 2,5 cm zunanjega dela beljavine odstranjena v obratu, ki ga je odobrila in ga nadzoruje državna organizacija za varstvo rastlin Ukrajine;
                                 
                              
                                    (c)
                                 
                                 
                                    priloženo mu je fitosanitarno spričevalo, v katerem je pod rubriko „Dodatna izjava“ navedeno, da je bil za les uporabljen postopek ionizirajočega obsevanja, da je bila dosežena minimalna absorbirana doza 1 kGy v celotnem profilu lesa.
                                 
                              
                  
                        
                                    2.2
                                 
                                 
                                    Les v obliki sekancev, iveri, žagovine, oblancev, lesnih odpadkov in ostankov, delno ali v celoti pridobljen iz Fraxinus L., Juglans ailantifolia Carr., Juglans
                                       mandshurica Maxim., Ulmus
                                       davidiana Planch. in Pterocarya rhoifolia Siebold & Zucc.
                                 
                              
                     
                        ex 4401 22 00 
                        ex 4401 40 10 
                        ex 4401 40 90 
                     
                     
                        Les izpolnjuje oba naslednja pogoja:
                        
                                    (a)
                                 
                                 
                                    priloženo mu je fitosanitarno spričevalo, v katerem je pod rubriko „Dodatna izjava“ navedeno, da les izvira z izrecno navedenega območja, ki je priznano kot nenapadeno z Agrilus planipennis Fairmaire in ga je kot tako določila državna organizacija za varstvo rastlin v Ukrajini v skladu z ustreznimi mednarodnimi standardi za fitosanitarne ukrepe, in ki se nahaja najmanj 100 km od najbližjega znanega območja, na katerem je bila uradno potrjena prisotnost zadevnega škodljivega organizma;
                                 
                              
                                    (b)
                                 
                                 
                                    državna organizacija za varstvo rastlin Ukrajine Komisiji vnaprej pisno sporoči status nenapadenosti navedenega območja.
                                 
                              
                  
                        
                                    3.
                                 
                                 
                                    Izolirano lubje in predmeti iz lubja Fraxinus L., Juglans ailantifolia Carr., Juglans mandshurica Maxim., Ulmus davidiana Planch. in Pterocarya rhoifolia Siebold & Zucc.
                                 
                              
                     
                        ex 1404 90 00 
                        ex 4401 40 90 
                     
                     
                        Lubje izpolnjuje oba naslednja pogoja:
                        
                                    (a)
                                 
                                 
                                    priloženo mu je fitosanitarno spričevalo, v katerem je pod rubriko „Dodatna izjava“ navedeno, da je predložena uradna izjava, da lubje izvira z izrecno navedenega območja, ki je priznano kot nenapadeno z Agrilus planipennis Fairmaire in ga je kot tako določila državna organizacija za varstvo rastlin Ukrajine v skladu z ustreznimi mednarodnimi standardi za fitosanitarne ukrepe, in ki se nahaja najmanj 100 km od najbližjega znanega območja, na katerem je bila uradno potrjena prisotnost zadevnega škodljivega organizma;
                                 
                              
                                    (b)
                                 
                                 
                                    državna organizacija za varstvo rastlin Ukrajine Komisiji vnaprej pisno sporoči status nenapadenosti navedenega območja.